**Zmluva o výkone stavebného dozoru**

***uzatvorená v zmysle § 269 ods. 2 a podporne a primerane podľa ustanovení § 566 a nasl. a § 591 a nasl. zákona č. 513/1991 Zb. Obchodného zákonníka v znení neskorších predpisov***

*(ďalej len* ***„zmluva“*** *v príslušných gramatických tvaroch)*

**evidenčné číslo objednávateľa: evidenčné číslo poskytovateľa:**

**Výkon stavebného dozoru (SD) pre stavbu s názvom:**

**„SPŠ Jozefa Murgaša Banská Bystrica – Modernizácia odborného vzdelávania : Výkon stavebného dozoru pri kompletnej rekonštrukcii za účelom zníženia energetickej náročnosti“**

**medzi nasledovnými zmluvnými stranami:**

**1. Objednávateľ:** **Banskobystrický samosprávny kraj**

 Sídlo : Námestie SNP 23, 974 01 Banská Bystrica

 Právna forma : vyšší územný celok, resp. samosprávny kraj, ako samostatný územný samosprávny a správny celok SR podľa zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov

 Štatutárny orgán : Ing. Ján Lunter, predseda Banskobystrického samosprávneho kraja

 Osoba oprávnená rokovať

 vo veciach zmluvy: Mgr. Ľuboš Hláčik, dočasne poverený výkonom funkcie vedúceho oddelenia verejného obstarávania Úradu Banskobystrického samosprávneho kraja

JUDr. Jakub Izák, odborný referent pre vedenie zmluvnej agendy ODDVOI

 Osoba oprávnená rokovať

 vo veciach technických: Ing. Nora Oravcová, odborný referent pre investície ODDVOI

 IČO : 37828100

DIČ : 2021627333

 Telefón/ fax : 048/4325528, 048/4325523

 (ďalej len ako „**objednávateľ**“ v príslušnom gramatickom tvare)

 **a**

**2. Poskytovateľ:**

 Sídlo :

 Právna forma :

 Zastúpená :

 Osoba oprávnená konať

 v mene akciovej spoločnosti :

 Osoby oprávnené rokovať

 vo veciach technických:

 Osoba oprávnená konať

 vo veciach zmluvy :

 IČO:

 DIČ:

 IČ DPH:

 Bankové spojenie:

 Číslo účtu:

 Telefón/ fax:

(ďalej len ako „**poskytovateľ**“ v príslušnom gramatickom tvare a objednávateľ spolu s poskytovateľom ďalej v zmluve ako „**zmluvné strany**“ v príslušnom gramatickom tvare)

**Čl. I.**

**Úvodné ustanovenie**

* 1. „Táto zmluva sa uzatvára ako výsledok verejného obstarávania na predmet zákazky s názvom: „*SPŠ Jozefa Murgaša – Modernizácia odborného vzdelávania : Výkon stavebného dozoru pri kompletnej rekonštrukcii za účelom zníženia energetickej náročnosti“* v rámci zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „verejné obstarávanie“). Dňa ........................ bol zhotoviteľ identifikovaný ako úspešný uchádzač vo verejnom obstarávaní a táto zmluva je uzavretá na základe výsledku verejného obstarávania.
	2. Nevyhnutným predpokladom k plneniu podľa tejto Zmluvy je platná a účinná Zmluva o poskytnutí nenávratného finančného príspevku, uzavretá medzi poskytovateľom pomoci, ktorým je Ministerstvo investícií, regionálneho rozvoja a informatizácie Slovenskej republiky (ďalej len „poskytovateľ NFP“), a objednávateľom a to na základe jeho žiadosti o nenávratný finančný príspevok (ŽoNFP).
	3. Realizácia činnosti stavebného dozoru v zmysle čl. II. tejto Zmluvy bude spolufinancovaná z nenávratného finančného príspevku, ktorého podmienky čerpania sú upravené v Zmluve o poskytnutí nenávratného finančného príspevku, uzatvorenej medzi objednávateľom a poskytovateľom NFP, v rámci Integrovaného regionálneho operačného programu.
	4. Poskytovateľ podľa tejto Zmluvy berie na vedomie, že dielo bude financované zo štrukturálnych fondov Európskej únie na základe Zmluvy o poskytnutí nenávratného finančného príspevku (ďalej len „NFP“) uzavretej medzi objednávateľom a poskytovateľom NFP, a to **kombináciou predfinancovania a refundácie**.
	5. Zmluvné strany berú na vedomie, že cena za činnosti stavebného dozoru je hradená na základe zmluvy o poskytnutí NFP a faktúry budú zaplatené zhotoviteľovi po pripísaní NFP na účet objednávateľa.

**Čl. II.**

**Predmet zmluvy**

* 1. Predmetom tejto zmluvy je záväzok poskytovateľa vykonať pre objednávateľa **činnosti stavebného dozoru v súlade so zákonom č. 50/1976 Zb. o územnom plánovaní a stavebnom poriadku (Stavebný zákon) v znení neskorších predpisov (najmä § 46b), ako aj v súlade s touto zmluvou,** a to predovšetkýmv rozsahu uvedenom v čl. III. a IV. tejto zmluvy, resp. inak vyplývajúcom z tejto zmluvy alebo zo zmluvy o dielo objednávateľa so zhotoviteľom pri vedení a realizácii stavby s názvom: **SPŠ J. Murgaša B. Bystrica - kompletná rekonštrukcia objektov - zníženie energetickej náročnosti** (ďalej ako „stavba“) s predpokladaným trvaním **výstavby: 180 dní**

(ďalej ako „**predmet zmluvy**“);

a objednávateľ sa za riadne a včasné splnenie predmetu zmluvy zaväzuje zaplatiť poskytovateľovi dojednanú odmenu a poskytnúť mu súčinnosť v nevyhnutne potrebnom rozsahu.

* 1. **Stavebným dozorom objednávateľa** sa rozumie kvalifikovaná fyzická osoba zapísaná v zozname Slovenskej komory stavebných inžinierov, ktorá je oprávnená dávať v mene objednávateľa zhotoviteľovi záväzné pokyny v technických veciach v rozsahu zmluvy o dielo objednávateľa so zhotoviteľom pri vedení a realizácii stavby, má právo vyžadovať akékoľvek informácie v súvislosti s plnením diela od zhotoviteľa a plní ďalšie funkcie a vykonáva ďalšie činnosti v zmysle zmluvy o dielo objednávateľa so zhotoviteľom pri vedení a realizácii stavby a v súlade s § 46b zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.
	2. Poskytovateľ vyhlasuje, že sa riadne oboznámil so zmluvou o dielo objednávateľa so zhotoviteľom pri vedení a realizácii stavby a voči jej zneniu nemá žiadne výhrady. Poskytovateľ ďalej vyhlasuje a bez akéhokoľvek obmedzenia zodpovednosti a bez možnosti liberácie zodpovedá za to, že je pripravený a schopný (najmä odborne, technicky a kapacitne) bez prekážok, riadne a včas zabezpečovať, uskutočňovať a/alebo vykonávať všetky činnosti, ktoré má v mene alebo za objednávateľa na základe zmluvy o dielo objednávateľa so zhotoviteľom pri vedení a realizácii stavby akokoľvek zabezpečovať, uskutočňovať a/alebo vykonávať stavebný dozor ako je tam definovaný. Toto vyhlásenie je podstatná okolnosť pre uzatvorenie tejto zmluvy a jej plnenie, bez ktorého by túto zmluvu objednávateľ neuzatvoril.

**Čl. III.**

**Rozsah a obsah záväzku poskytovateľa**

3.1 Poskytovateľ sa zaväzuje, že v rozsahu a za podmienok dohodnutých v tejto zmluve pre objednávateľa zabezpečí svojimi vlastnými kapacitami **výkon činností stavebného dozoru**, ktorý pozostáva z nasledovných činností a ktoré uskutoční nasledovne:

**3.1.1 PRED ZAČATÍM REALIZÁCIE STAVBY:**

1. preštudovanie všetkých dokumentov podľa dokumentácie, ktoré sú potrebné pre výkon činnosti stavebného dozoru pre stavbu,
2. oznámenie príslušným orgánom začatie stavby najmenej 15 dní pred jej začatím, prípadne oznámiť orgánom ďalšie údaje vyplývajúce zo stavebných povolení alebo iných rozhodnutí v termínoch v nich určených,
3. skontrolovať harmonogram prác zhotoviteľa stavby najneskôr ku dňu odovzdania staveniska zhotoviteľovi stavby (najmä trvanie jednotlivých činností, ich vzájomné väzby a následná väzba na lehotu výstavby, potrebné technologické prestávky medzi jednotlivými technologickými postupmi vrátane posúdenia väzieb na technické zariadenia, materiálové vybavenie zhotoviteľa a personálne kapacity zhotoviteľa). V prípade zistenia nedostatkov alebo nezrovnalostí v predloženom harmonograme prác upozorní na túto skutočnosť zápisom v protokole o odovzdaní staveniska a zároveň určí zhotoviteľovi primeranú lehotu na odstránenie zistených nedostatkov a nezrovnalostí v harmonograme prác. Objednávateľ si vyhradzuje právo neschváliť zmenu harmonogramu prác. Harmonogram prác schválený poskytovateľom a objednávateľom je záväzný pre zhotoviteľa stavby počas celej doby výstavby.
4. odovzdanie staveniska zhotoviteľovi stavby,

**3.1.2 V PRIEBEHU REALIZÁCIE STAVBY**

1. **STAVEBNÝ DENNÍK**
2. kontrola včasného zavedenia stavebného denníka s potvrdením dňa začatia stavebných prác na jednotlivých objektoch/úsekoch. Kontrola riadneho vedenia stavebného denníka a jeho predpísaných príloh,
3. zápis nedostatkov zistených v priebehu prác do stavebného denníka, požiadaviek na ich odstránenie a ďalšie skutočnosti dôležité pre priebeh realizácie predmetu zmluvy a bezodkladne písomne upozorniť na ne objednávateľa,
4. sledovanie obsahu stavebného denníka, k zápisom  pripájať svoje súhlasné alebo nesúhlasné stanovisko. Ak poskytovateľ nesúhlasí s obsahom zápisu v stavebnom denníku, resp. sa má vyjadriť k nejakému problému, ktorý zhotoviteľ zapísal do stavebného denníka, musí sa k nemu vyjadriť, a to v stavebnom denníku do troch pracovných dní s uvedením odôvodnenia. V prípade, že problém presahuje jeho kompetencie, oznámi to bezodkladne objednávateľovi, aby sa problém okamžite riešil. Do denníka zapíše ďalší postup riešenia.
5. po priebežnej kontrole a preverení prác, ktoré budú zakryté, alebo sa stanú neprístupné, musí poskytovateľ do stavebného denníka jednoznačne zapísať, či tieto práce preberá a či dáva súhlas na pokračovanie v ďalších prácach, ktoré prekryjú tieto konštrukcie.
6. kontrola súladu zhotovenej stavby s projektom pre stavebné povolenie a sledovanie dodržiavania podmienok v zmysle vydaného stavebného povolenia na stavbu, resp. iných povolení vydaných príslušnými orgánmi,
7. plnenie opatrení štátneho stavebného dohľadu,
8. kontrola staveniska a zúčastnených na stavbe, dohľad nad dodržiavaním zásad bezpečnosti práce, civilnej ochrany a požiarnej ochrany,
9. spolupráca s pracovníkmi zhotoviteľov pri vykonávaní opatrení na odvrátenie alebo na obmedzenie škôd pri ohrození zdravia alebo majetku na stavbe,
10. sledovanie postupu výstavby z technického a technologického hľadiska a kontrola dodržiavania podmienok stanovených v dokumentácii pre realizáciu stavby a vo všeobecne záväzných právnych predpisoch a technických normách,
11. kontrola postupu prác podľa harmonogramu prípadne relevantných harmonogramov iných stavebných prác závislých na projektoch školy, upozornenie zhotoviteľov na nedodržiavanie dohodnutých termínov a spolupráca pri prerokovaní návrhov opatrení zhotoviteľov, smerujúcich k odstráneniu vzniknutého oneskorenia postupu prác.
12. bezodkladné informovanie stavebníka o všetkých závažných okolnostiach týkajúcich sa realizácie projektu,
13. evidovanie dokumentácie dokončených častí stavby počas výstavby,
14. postupné vyžadovanie, evidovanie a archivovanie dokladov, preukazujúcich kvalitu diela,
15. všeobecný dohľad a celková koordinácia nad ostatnými stavebnými prácami na dotknutých častiach školy, ktoré môžu mať priamy alebo nepriamy vplyv na jednotlivé projekty školy, komunikácia a spolupráca so stavebným dozorom samostatných nezávislých projektov školy,

Poskytovateľ je preto povinný dohliadať aj na nastavené termíny a etapy harmonogramov iných plánovaných stavieb v rámci ďalších projektov školy spolu s vyčleneným koordinátorom stavieb z dôvodu ich nevyhnutnej časovej synchronizácie. Ide hlavne o dva projekty:

Projekt Banskobystrického samosprávneho kraja s názvom : Stredná priemyselná škola Jozefa Murgaša Banská Bystrica – Moderné vzdelávacie technologické centrum pre podporu digitalizácie priemyslu (s názvom projektovej dokumentácie - NADSTAVBA A PRÍSTAVBA SPŠ J. MURGAŠA BANSKÁ BYSTRICA – MODERNIZÁCIA ODBORNÉHO VZDELÁVANIA“ zmena č.01). Riešená nadstavba na parc. č. 3336/6 je navrhnutá nad severným dvojpodlažným krídlom školskej budovy, v ktorej sa nachádzajú v prevažnej miere učebne a školské kabinety. Prístavba výťahu parc. č. 3337/20 je situovaná k štvorpodlažnej budove, ktorá sa nachádza na parc. č. 3336/13. Upravená prístupová spevnená plocha k výťahu sa nachádza na parcele č. 3337/20. Projektová dokumentácia – SPŠ J. Murgaša B.Bystrica kompletná rekonštrukcia objektov zníženie energetickej náročnosti revíziou ozn. č. R01 počíta s týmito zmenami a je na základe vyššie uvedeného projektu upravená. Definitívne hodnoty pre danú energetickú triedu vypočítané v EHB pri rekonštrukcii za účelom zníženia energetickej náročnosti budú môcť byť dosiahnuté až po ukončení stavebných prác pre nadstavbu a prístavbu. Stavebné práce by mali prebiehať orientačne od júna 2022 do mája 2023 (pozn. daný interval sa môže posunúť v závislosti od výsledku verejného obstarávania).

Projekt Rozhlasu a televízia Slovenska s názvom : Kreatívne centrum RTVS Banská Bystrica (s názvom projektovej dokumentácie – Kreatívne centrum RTVS Banská Bystrica zmena č.1 ) realizovaného predovšetkým v jej vnútorných priestoroch tzv. uskutočnenie stavebných úprav a udržiavacích prác. Pôjde o čiastočnú zmenu jestvujúceho dispozičného usporiadania miestností v objekte na 2. NP. Školy, priamo pod projektovanou nadstavbou (uvedené v predchádzajúcom odseku). V rámci kreatívneho centra vznikne experimentálne televízne štúdio, preto je potrebné venovať zvýšenú pozornosť eliminácii hluku, otrasom a zvýšenej prašnosti, nakoľko vo vnútri budú umiestnené vysoko sofistikované technológie, ktoré budú pracovať so zvukom a obrazom pri nahrávaní/vysielaní. Poskytovateľ musí preto dohliadať na to, aby zhotoviteľ pri realizácii prác na predmetnej časti budovy školy pristupoval citlivo, zohľadňoval požiadavky RTVS/koordinátora stavieb a prijal všetky opatrenia na obmedzenie týchto negatívnych faktorov. Stavebné práce by mali prebiehať orientačne od marca 2022 do októbra 2022.

Je odporúčané, aby vecný a časový harmonogram postupu prác zhotoviteľa bol vzájomne zosúladený a upresnený podľa požiadaviek koordinátora stavieb a poskytovateľa.

1. komunikácia s koordinátorom stavieb v rámci súbežnej realizácie ostatných stavebných prác v rámci iných projektov,
2. eliminácia a riešenie všetkých potenciálnych rizík, ktoré môžu vzniknúť v súvislosti so stavbou a jej vplyvov na ostatné stavby/rekonštrukcie školy,
3. odsúhlasenie dodatkov a zmien projektu, ktoré nezvyšujú cenu stavebného objektu alebo prevádzkového súboru, nepredlžujú lehotu výstavby nezhoršujú parametre stavby ani jej prevádzkové a úžitkové vlastnosti,
4. vyjadrovanie sa na požiadanie objednávateľa k požiadavkám zhotoviteľa stavby na tzv. naviac práce, t.j. na práce nad rozsah uvedený v dokumentácii pre realizáciu stavby,
5. kontrola vecnej stránky množstva vykonaných prác zhotoviteľom stavby pri realizácii stavby a zaznamenávanie zistených množstiev, kontrola vecnej a cenovej správnosti a úplnosti oceňovaných podkladov a platobných dokladov, ich súlad s podmienkami zmlúv a predkladanie týchto dokladov na úhradu objednávateľovi (kontrola faktúr, kontrola súladu predložených faktúr so skutočne zrealizovanými prácami, kontrola súpisov vykonaných prác od zhotoviteľa a pod.), príprava podkladov pre záverečné technicko-ekonomické vyhodnotenie stavby,
6. organizovanie kontrolných dní a rokovaní za účelom riešenia prípadných problémov, min. raz za mesiac, v prípade potreby a naliehavosti aj častejšie. Účasť na kontrole realizácie stavebných prác, komunikácia s kontrolnými subjektami.
7. odovzdanie častí stavby v dohodnutom stupni rozostavanosti ďalším zhotoviteľom na ich nadväzné činnosti v súlade so zmluvami,
8. na základe zistených skutočností vyjadrovať sa k prípadným zmenám stavebných a technologických postupov,
9. spolupráca s pracovníkmi, vykonávajúcimi autorský dohľad a odborný autorský dohľad pri zabezpečovaní súladu realizovanej stavby s projektom,
10. spolupráca so spracovateľom projektu pre stavebné povolenie v náležitostiach realizačných projektov a so zhotoviteľmi pri navrhovaní opatrení na odstránenie prípadných chýb projektu.
11. sledovanie či zhotovitelia vykonávajú skúšky materiálov, konštrukcií, zariadení a prác, kontrola výsledkov skúšok a evidovanie dokladov o výsledkoch týchto skúšok v súlade s PD a s STN.
12. priebežná kontrola postupu prác v zmysle schváleného harmonogramu prác zhotoviteľa stavby. Na zistené nezrovnalosti je poskytovateľ povinný upozorniť objednávateľa formou zápisu v stavebnom denníku (najmä trvanie jednotlivých činností, ich vzájomné väzby a následná väzba na lehotu výstavby, potrebné technologické prestávky medzi jednotlivými technologickými postupmi vrátane posúdenia väzieb na technické zariadenia, materiálové vybavenie zhotoviteľa a personálne kapacity zhotoviteľa). V prípade zistenia omeškania zhotoviteľa s realizáciou stavby je poskytovateľ povinný túto skutočnosť bezodkladne uviesť zápisom v stavebnom denníku, ktorým súčasne vyzve na akceleráciu prác a súčasne určí primeranú lehotu na odstránenie vzniknutého časového sklzu oproti schválenému harmonogramu prác s prihliadnutím na celkovú dobu výstavby. O zistenej skutočnosti informuje bezodkladne, avšak najneskôr do 2 kalendárnych dní objednávateľa a zhotoviteľa stavby, a to spôsobom uvedeným v čl. VII. ods. 7.3 tejto zmluvy. Písomné oznámenie poskytovateľa bude obsahovať jednoznačne určený začiatok vzniku časového sklzu oproti schválenému harmonogramu prác, presný počet dní omeškania a upozornenie na sankčné mechanizmy vyplývajúce zo zmluvných dojednaní medzi objednávateľom a zhotoviteľom stavby,
13. sledovať spôsob a postup uskutočňovania stavby tak, aby bola zaručená bezpečnosť a ochrana zdravia pri práci v súlade so zákonom č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a požiarna bezpečnosť v súlade so zákonom č. 314/2001 Z. z. o ochrane pred požiarmi v znení neskorších predpisov,
14. predkladať objednávateľovi stanoviská/podklady k sťažnostiam, týkajúcim sa realizácie predmetu zmluvy,
15. chronologicky podľa položiek rozpočtu vyhotovovať fotodokumentáciu priebehu realizácie, najmä častí stavby, ktoré budú zakryté alebo sa stanú neprístupnými pri ďalších prácach vykonávaných pri realizácii stavby.

**3.1.3 KU KONCU A PO REALIZÁCII PRÁC**

1. organizovanie odovzdania a prevzatia stavby alebo jej časti,
2. zaujímať stanovisko s vysvetlením a návrhom riešenia k prípadným skrytým vadám na stavbe,
3. kontrola dokladov, ktoré predloží zhotoviteľ k odovzdaniu a prevzatiu dokončenej stavby, alebo jej časti a účasť na konaní o odovzdaní a prevzatí,
4. kontrola, či zhotoviteľ odstraňuje vady a nedorobky, zistené pri odovzdaní a prevzatí diela v dohodnutých lehotách a potvrdzovanie dokladov o odstránení vád a nedorobkov,
5. zabezpečenie preberacieho konania vrátane vypracovania protokolu o prevzatí a odovzdaní verejnej práce v zmysle vyhlášky č. 83/2008 Z. z. Ministerstva výstavby a regionálneho rozvoja SR, ktorou sa vykonáva zákon č. 254/1998 Z. z. o verejných prácach v znení neskorších predpisov,
6. príprava dokladov pre kolaudačné konanie, prípadne aj dokladov pre povolenie na predčasné alebo dočasné prevádzkovanie stavby alebo jej časti a účasť na kolaudačnom konaní,
7. spolupráca pri uplatňovaní požiadaviek vyplývajúcich z kolaudačných konaní,
8. účasť na skúšobnej prevádzke, ak relevantné,
9. kontrola vypratania staveniska zhotoviteľom,
10. za účasti a súčinnosti zhotoviteľa stavby a správcov/vlastníkov určiť prípadné poškodenie prístupových ciest a priľahlých nehnuteľností ako aj potrebný rozsah opráv,
11. oznamovanie vád alebo poškodení zhotoviteľovi stavby a objednávateľovi a kontrola odstraňovania vád zistených počas záručnej doby, zhotoviteľom stavby,

3.2 Objednávateľ si vyhradzuje právo vopred odsúhlasiť zahájenie činností uvedených v predchádzajúcich bodoch ods. 3.1 tohto článku zmluvy.

**Čl. IV.**

**Termíny plnenia predmetu zmluvy**

4.1 Poskytovateľ je povinný vykonávať stavebný dozor podľa tejto zmluvy v nasledovnom časovom rozsahu:

• Termín začatia: 7 pracovných dní pred dňom odovzdania a prevzatia staveniska

 zhotoviteľovi stavby

• Termín ukončenia: dňom odstránenia poslednej vady a nedorobku diela na stavbe

Predpokladaná dĺžka realizácie stavebných prác: 180 dní od začatia realizácie stavby.

**Čl. V.**

**Odplata a platobné podmienky**

* 1. Odplata poskytovateľa za uskutočnený stavebný dozor podľa tejto zmluvy, je stanovená dohodou zmluvných strán v súlade so zákonom NRSR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z. v znení neskorších predpisov.
	2. Celková maximálna odplata poskytovateľa za stavebný dozor bez ohľadu na počet odpracovaných hodín podľa tejto zmluvy predstavuje:

|  |  |  |
| --- | --- | --- |
| Cena bez DPH | DPH 20 % | **Cena vrátane DPH** |
|   |   | **................ EUR**  |

slovom: ...................................................... vrátane DPH.

* 1. Zmluvné strany sa dohodli, že odplatu za jednotlivú uskutočnenú činnosť stavebného dozoru podľa tejto zmluvy objednávateľ uhradí poskytovateľovi samostatnými faktúrami nasledovne:

Odplatu za stavebný dozor počas realizácie stavby bude poskytovateľ fakturovať objednávateľovi percentuálnym podielom alikvotne k fakturácii zhotoviteľa stavby, avšak v minimálnej výške 20% z celkovej odplaty poskytovateľa. Základom pre výpočet bude fakturovaná cena zhotoviteľom stavby za príslušné obdobie. Výpočet sumy čiastkovej odplaty za príslušné obdobie bude tvoriť prílohu k danej faktúre.

* 1. V prípade, že dôjde k predčasnému ukončeniu tejto zmluvy, bude poskytovateľ fakturovať iba skutočne vykonané práce stavebného dozoru, ktoré boli rozpracované ku dňu ukončenia zmluvy, objednávateľovi vo výške vzájomne dohodnutého rozsahu vykonaných prác stavebného dozoru a to podielom z dohodnutej celkovej maximálnej odplaty podľa čl. 5 ods. 5.2, pre jednotlivé práce uvedené v čl. 3.
	2. Vystavená faktúra vyhotovená v troch rovnopisoch bude spĺňať minimálne náležitosti daňového dokladu (tzn. min.: názov projektu, označenie faktúry a jej číslo, názov a sídlo objednávateľa a poskytovateľa, IČO, DIČ, IČ DPH, identifikovanie zmluvy, rozsah uskutočnených prác, a poskytnutých služieb a obdobie /dátum zdaniteľného plnenia/, deň vystavenia faktúry, deň splatnosti, označenie bankového spojenia objednávateľa a poskytovateľa / názov peňažného ústavu a číslo účtu, súpis vykonaných prác a poskytnutých služieb, fakturovanú čiastku, odtlačok pečiatky a podpis oprávnenej osoby). V prípade, že faktúra nebude spĺňať všetky náležitosti daňového dokladu alebo nebude obsahovať všetky jej súčasti, ktoré v zmysle tejto zmluvy má obsahovať, objednávateľ je oprávnený vrátiť ich poskytovateľovi do 15 dní od doručenia na doplnenie alebo prepracovanie. V tomto prípade sa preruší plynutie lehoty splatnosti a nová lehota splatnosti začne plynúť doručením kompletnej faktúry.
	3. K zmene dohodnutej ceny môže dôjsť iba výnimočne, z dôvodov hodných osobitného zreteľa a nepredvídateľných v čase uzavretia Zmluvy, výlučne so súhlasom objednávateľa, formou písomného dodatku k Zmluve a len za podmienky, že uzatvorenie takéhoto dodatku nebude v rozpore so zákonom o verejnom obstarávaní v platnom znení a ostatnými právnymi predpismi.
	4. Lehota splatnosti faktúr je 60 dní odo dňa ich doručenia objednávateľovi na adresu objednávateľa alebo odo dňa poskytnutia riadneho plnenia predmetu zmluvy poskytovateľom, podľa toho, ktorý z týchto dní nastal neskôr. Do lehoty splatnosti sa nezapočítavajú dni, keď boli faktúry vrátené v zmysle ods. 5.5 tohto článku zmluvy.
	5. V prípade omeškania objednávateľa s úhradou faktúr podľa tejto zmluvy má poskytovateľ právo účtovať objednávateľovi úroky z omeškania v príslušnej zákonnej výške.
	6. V prípade omeškania poskytovateľa s plnením akejkoľvek povinnosti vyplývajúcej z tejto zmluvy (najmä uvedenej v čl. III tejto zmluvy) pre objednávateľa, je objednávateľ oprávnený účtovať poskytovateľovi zmluvnú pokutu vo výške 500,-Eur za každé jednotlivé porušenie a každý čo i len začatý deň omeškania s plnením jeho povinnosti jednotlivo.

**Čl. VI.**

**Práva a povinnosti zmluvných strán**

* 1. Poskytovateľ je povinný dodržiavať všetky všeobecne záväzné právne predpisy platné a účinné v Slovenskej republike. Poskytovateľ je zodpovedný za všetky nároky na odškodnenie a súdne konania vyplývajúce z porušenia takýchto predpisov zo strany poskytovateľa.
	2. Poskytovateľ sa zaväzuje vykonať predmet zmluvy poctivo, s vynaložením odbornej starostlivosti, v záujme a podľa pokynov objednávateľa, inak mu zodpovedá za škodu.
	3. Poskytovateľ sa pri výkone činnosti stavebného dozoru zaväzuje postupovať čestne a nestranne, zachovávať obchodné tajomstvo, zdržať sa všetkých verejných vyhlásení týkajúcich sa výkonu činnosti stavebného dozoru bez predchádzajúceho písomného súhlasu objednávateľa, nevykonávať žiadnu činnosť alebo prijímať akúkoľvek výhodu, ktorá by bola nezlučiteľná so záväzkami vyplývajúcimi mu z tejto zmluvy.
	4. Poskytovateľ nie je oprávnený vykonávať činnosti stavebného dozoru prostredníctvom tretej osoby bez predchádzajúceho výslovného písomného súhlasu objednávateľa.
	5. Poskytovateľ podpisom tejto zmluvy berie na vedomie, že pracovná doba zhotoviteľa diela nie je obmedzená a práce na stavbe môžu byť vykonávané aj počas dní pracovného voľna a pracovného pokoja, taktiež počas štátnych a cirkevných sviatkov. Poskytovateľ v súlade s uvedeným, je povinný zabezpečiť výkon potrebných odborných činností počas celej doby trvania tejto zmluvy.
	6. Poskytovateľ je povinný uchovávať jednu kópiu zo všetkých záznamov, odsúhlasenej projektovej dokumentácie a ostatných písomností týkajúcich sa realizácie projektu (stavby) počas celej doby trvania zmluvy na stavenisku. Poskytovateľ pred predložením záverečnej správy stavebného dozoru odovzdá celú dokumentáciu osobe objednávateľa oprávnenej konať vo veciach technických, ktorá jej prevzatie písomne potvrdí. Odovzdanie kompletnej dokumentácie je podmienkou schválenia záverečnej faktúry poskytovateľa. V prípade odstúpenia od zmluvy je poskytovateľ povinný celú dokumentáciu odovzdať objednávateľovi bezodkladne, najneskôr v lehote nadobudnutia účinnosti odstúpenia od zmluvy uvedenej v čl. IX. ods. 9.2 tejto zmluvy. O odovzdaní dokumentácie bude vyhotovený písomný protokol podpísaný poskytovateľom a osobou oprávnenou rokovať za objednávateľa vo veciach technických v zmysle tejto zmluvy.
	7. Výkon stavebného dozoru podľa tejto zmluvy, je poskytovateľ povinný uskutočňovať podľa pokynov objednávateľa a v súlade s jeho záujmami. Poskytovateľ je povinný bezodkladne oznámiť objednávateľovi všetky okolnosti, ktoré zistil pri výkone činnosti stavebného dozoru podľa tejto zmluvy, ktoré môžu mať vplyv na zmenu jeho pokynov.
	8. Každé schválenie, kontrola, potvrdenie, požiadanie, skúška alebo podobný úkon objednávateľa (vrátane absencie nesúhlasu) nezbavuje poskytovateľa žiadnej zodpovednosti, ktorú má podľa zmluvy, vrátane zodpovednosti za chyby, opomenutia, rozdiely, nesúlady a zároveň touto požiadavkou nedochádza k zmene výšky odplaty uvedenej v čl. V. ods. 5.2 tejto zmluvy.
	9. Poskytovateľ je povinný :
	10. dodržiavať všetky právne a technické predpisy vzťahujúce sa na vykonávanie jeho povinností vyplývajúcich z predmetu zmluvy,
	11. vykonať predmet zmluvy v záujme objednávateľa zodpovedne, riadne a poctivo, s odbornou starostlivosťou, plniť pokyny objednávateľa v súlade s právnymi predpismi,
	12. pred odsúhlasením podkladov pre vystavenie faktúry zhotoviteľa stavby zabezpečí kontrolu súpisu skutočne vykonaných prác a dodávok a ich súladu s príslušnou Zmluvou o poskytnutí nenávratného finančného príspevku uzavretej objednávateľom ako prijímateľom nenávratného finančného príspevku za účelom financovania predmetných tovarov, diela a služieb vyplývajúcich z tejto zmluvy (ďalej ako „zmluva o NFP“)
	13. strpieť výkon kontroly/auditu súvisiaceho s poskytovaním služieb kedykoľvek počas platnosti a účinnosti príslušnej zmluvy o NFP, a to zo strany oprávnených osôb na výkon kontroly/auditu v zmysle príslušných právnych predpisov SR a EÚ, najmä zákona č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov a zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov a príslušnej zmluvy o NFP a jej príloh vrátane všeobecných zmluvných podmienok pre takéto zmluvy a poskytnúť týmto orgánom riadne a včas všetku potrebnú súčinnosť. Porušenie tejto povinnosti poskytovateľa je podstatným porušením zmluvy, ktoré oprávňuje objednávateľa od zmluvy odstúpiť. Zároveň sa poskytovateľ zaväzuje vyjadriť k zisteným nedostatkom súvisiacim s realizáciou diela a spolupracovať na ich odstránení vzájomne dohodnutým spôsobom.
	14. Objednávateľ je povinný: bezodkladne poskytnúť poskytovateľovi na jeho požiadanie všetku nevyhnutnú a rozumne a spravodlivo očakávateľnú súčinnosť, ktorá mu vyplýva z tejto zmluvy, potrebnú pri zabezpečovaní predmetu zmluvy poskytovateľom.
	15. Poskytovateľ bude bezodkladne informovať osobu objednávateľa oprávnenú rokovať vo veciach zmluvy o priebehu činností poskytovateľa vyplývajúcich z predmetu zmluvy na jeho požiadanie.

**Čl. VII.**

**Písomná komunikácia medzi zmluvnými stranami**

7.1 Akákoľvek písomná komunikácia medzi objednávateľom a poskytovateľom sa bude uskutočňovať v slovenskom jazyku.

7.2 Akákoľvek písomná komunikácia medzi objednávateľom a poskytovateľom sa musí uskutočňovať prostredníctvom pošty, faxu, e-mailu alebo kuriéra.

7.3 Poskytovateľ je povinný zaslať každú písomnosť objednávateľovi aj elektronicky na nasledovné emailové adresy: podatelna@bbsk.sk, martin.danis@bbsk.sk, nora.oravcova@bbsk.sk. V prípade zaslania písomnosti emailom alebo faxom je poskytovateľ povinný písomnosti doručiť do sídla objednávateľa do troch pracovných dní aj poštou alebo prostredníctvom kuriéra.

7.4 Na účely tejto zmluvy platí, že ak sa písomný právny úkon bude druhej zmluvnej strane zasielať doporučenou zásielkou prostredníctvom pošty alebo kuriéra, považuje sa tento písomný právny úkon za doručený druhej zmluvnej strane aj v prípade, ak bude doporučená zásielka vrátená zmluvnej strane, ktorá ju odoslala, ako nedoručiteľná. V takomto prípade práva a povinnosti z právneho úkonu začínajú plynúť dňom, v ktorom sa doporučená zásielka vrátila zmluvnej strane, ktorá ju odoslala ako nedoručiteľná.

7.5 Každá správa, súhlas, schválenie, návrh, podklady, osvedčenie a pod. alebo rozhodnutie akejkoľvek osoby požadované na základe tejto zmluvy bude vyhotovené v písomnej forme.

7.6. Všetky ústne pokyny alebo ústne nariadenia sa musia potvrdiť v písomnej forme v lehote troch pracovných dní.

**Čl. VIII.**

**Porušenie zmluvy a náhrada škody**

8.1 Poskytovateľ je povinný, na základe písomnej žiadosti objednávateľa doručenej niektorým zo spôsobov uvedeným v čl. VII. ods. 7.2 tejto zmluvy, bezodkladne na vlastné náklady odstrániť všetky porušenia zmluvných povinností. Pokiaľ nedodržanie tejto povinnosti vedie ku škodám na strane objednávateľa, tento bude mať nárok na náhradu škôd v súlade s ustanoveniami tohto článku.

8.2 V prípade, že sa zistí, že poskytovateľ potvrdil práce a úkony na stavbe, ktoré zhotoviteľom neboli vykonané v súlade so zmluvou o dielo objednávateľa so zhotoviteľom stavby pri vedení a realizácii stavby, objednávateľ bude mať nárok uplatniť voči poskytovateľovi zmluvnú pokutu, a to vo výške 1 000,- EUR (slovom : jedentisíc eur) za každé takéto zistenie. Tým však nie je dotknutý nárok objednávateľa na náhradu škody, ktorá mu takýmto konaním poskytovateľa vznikla.

8.3 Ostatné ustanovenia tejto zmluvy nie sú ustanoveniami tohto článku dotknuté.

**Čl. IX.**

**Ukončenie zmluvy**

* 1. Táto zmluva zaniká:

9.1.1 riadnym splnením všetkých práv a povinností zmluvných strán vyplývajúcich z tejto zmluvy, resp. v termíne ukončenia výkonu stavebného dozoru uvedenom v čl. III ods. 3.1 tejto zmluvy;

9.1.2 písomnou dohodou zmluvných strán, a to ku dňu uvedenému v dohode

9.1.3 odstúpením od zmluvy podľa ods. 9.2 až 9.7 tohto článku zmluvy a čl. X ods. 10.9 tejto zmluvy alebo na základe kogentných ustanovení aplikovateľných právnych predpisov. Odstúpenie zmluvnej strany od tejto zmluvy nadobúda účinnosť doručením písomného odstúpenia druhej zmluvnej strane.

* 1. Odstúpenie od zmluvy sa spravuje ustanoveniami § 344 a nasl. Obchodného zákonníka, ak nie je v zmluve uvedené inak. Odstúpenie od zmluvy musí mať písomnú formu a musí byť doručené druhej zmluvnej strane (ktorá svoju povinnosť porušila).
	2. Poskytovateľ môže odstúpiť od zmluvy, ak objednávateľ nezaplatí poskytovateľovi splatnú časť jeho odmeny v zmysle tejto zmluvy, a to ani v lehote 30 kalendárnych dní odo dňa uplynutia lehoty jej splatnosti.
	3. Za predpokladu, ak v tejto zmluve nie je uvedené inak, objednávateľ je oprávnený na odstúpenie od tejto zmluvy z nasledovných dôvodov:
		1. poskytovateľ opakovane porušil niektorú zo svojich zmluvných povinností definovaných alebo vyplývajúcich z článku III. tejto zmluvy;
		2. poskytovateľ v lehote určenej objednávateľom neodstráni vadu alebo vady poskytovanej činnosti stavebného dozoru podľa tejto zmluvy;
		3. poskytovateľ je v likvidácií, poskytovateľ na seba podal alebo bol voči nemu podaný návrh na vyhlásenie konkurzu alebo na povolenie reštrukturalizácie, alebo ak sa nachádza v akejkoľvek obdobnej situácii, ktorá vyplynie z podobného postupu, ktorý ustanovujú všeobecne záväzné právne predpisy platné a účinné v štáte, ktorého právnym poriadkom sa poskytovateľ spravuje;
		4. poskytovateľ je právoplatne odsúdený za trestný čin súvisiaci s výkonom jeho povolania; alebo ak súd právoplatne uzná kohokoľvek z členov štatutárneho orgánu poskytovateľa alebo zamestnancov poskytovateľa za vinných z trestného činu bezprostredne súvisiaceho s uzatváraním a/alebo plnením tejto zmluvy alebo zmluvy objednávateľa so zhotoviteľom stavby;
		5. strata nevyhnutnej kvalifikácie poskytovateľa, ako napr. strata (živnostenského) oprávnenia na vykonávanie činnosti, ktorá bezprostredne súvisí s predmetom tejto zmluvy alebo zmluvy objednávateľa so zhotoviteľom stavby, pokiaľ poskytovateľ opätovne nezíska túto kvalifikáciu do 15 dní;
	4. Po nadobudnutí účinnosti odstúpenia od zmluvy realizuje poskytovateľ bezodkladne nevyhnutné opatrenia na okamžité a riadne ukončenie poskytovania činnosti stavebného dozoru tak, aby v súvislosti s odstúpením od zmluvy objednávateľovi nevznikla žiadna škoda.
	5. Zánikom tejto zmluvy nezanikajú ustanovenia zmluvy, ak z ich povahy vyplýva, že majú ostať zachované aj po zániku tejto zmluvy, resp. aj ustanovenia, vo vzťahu ku ktorých to tak vyplýva z aplikovateľných právnych predpisov (ako napr. zodpovednosť za škodu, náhrada škody, zmluvné pokuty, ai.).

**Čl. X.**

**Záverečné ustanovenia**

* 1. Pri riešení otázok neupravených touto zmluvou sa zmluvné strany budú riadiť príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.
	2. Túto zmluvu možno meniť a dopĺňať len očíslovanými písomnými dodatkami podpísanými oprávnenými zástupcami obidvoch zmluvných strán.
	3. Zmluvné strany prehlasujú, že budú spolupracovať tak, aby bol predmet zmluvy splnený v najlepšej možnej miere. Za týmto účelom sa budú zmluvné strany bez omeškania vzájomne informovať o všetkých okolnostiach, ktoré by bránili riadnemu splneniu predmetu zmluvy.
	4. Táto zmluva má 13 strán, je vyhotovená v šiestich rovnopisoch, pričom každý má platnosť originálu, s určením štyri vyhotovenia pre objednávateľa a dve pre poskytovateľa.
	5. Zmluvné strany prehlasujú, že túto zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky, čo potvrdzujú vlastnoručnými podpismi.
	6. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto zmluvy doručené druhej zmluvnej strane.
	7. Táto zmluva nadobúda platnosť podpisom zmluvných strán a účinnosť po splnení nasledovných kumulatívnych podmienok:
1. dňom nasledujúcim po dni zverejnenia tejto zmluvy na webovom sídle objednávateľa v zmysle § 47a zákona č. 40/1964 Zb. Občianskeho zákonníka v znení neskorších predpisov;
2. nadobudnutím účinnosti zmluvy o dielo objednávateľa so zhotoviteľom pri vedení a realizácii stavby;
3. uzavretie platnej a účinnej zmluvy o poskytnutí nenávratného finančného príspevku(ďalej len NFP) medzi poskytovateľom NFP a objednávateľom, na projekt: Stredná priemyselná škola Jozefa Murgaša Banská Bystrica - Modernizácia školy pre podporu vzniku vzdelávacieho technologického centra podľa, ktorej budú výdavky za stavebné práce a stavebný dozor predmetnej stavby považované za oprávnený náklad (schválené v rámci vyhodnotenia schvaľovacieho procesu tohto projektu),
	1. v termíne začatia výkonu stavebného dozoru uvedenom v čl. IV ods. 4.1 tejto zmluvy.
	2. Akékoľvek ustanovenie tejto zmluvy, ktoré je neplatné, nezákonné alebo nevynútiteľné podľa platného práva, bude neúčinné len v rozsahu, v akom túto neplatnosť, nezákonnosť alebo nedostatok či stratu vynútiteľnosti postihuje právo, bez akéhokoľvek vplyvu na zostávajúce ustanovenia zmluvy. Zmluvné strany sa zaväzujú nahradiť takéto ustanovenie novým ustanovením, ktoré bude platné a účinné a čo najlepšie zodpovedá jeho pôvodne zamýšľanému účelu.
	3. Poskytovateľ sa zaväzuje byť riadne zapísaný v registri partnerov verejného sektora po dobu trvania tejto zmluvy, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „ZRPVS“). Poskytovateľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 ZRPVS boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo ZRPVS. Poskytovateľ je povinný na požiadanie objednávateľa predložiť všetky zmluvy so subdodávateľmi. Porušenie ktorejkoľvek z povinností poskytovateľa podľa tohto odseku tohto článku zmluvy je jej podstatným porušením a zakladá právo objednávateľa na odstúpenie od tejto zmluvy s právnymi účinkami ukončenia zmluvy ex tunc a/alebo právo objednávateľa požadovať zaplatenie zmluvnej pokuty vo výške celkovej maximálnej odplaty poskytovateľa za stavebný dozor podľa ods. 5.2 článku V. zmluvy. Zaplatením zmluvnej pokuty nie je dotknuté právo objednávateľa požadovať od poskytovateľa náhradu škody, ktorá nesplnením vyššie uvedených povinností poskytovateľa vznikne objednávateľovi.
	4. Zmluvné strany sa týmto zaväzujú, že budú dodržiavať záväzok mlčanlivosti na základe zákona č. 18/2018 Z. z. o ochrane osobných údajov v znení neskorších predpisov, ktorý sa vzťahuje na všetky citlivé informácie vrátane osobných údajov, s ktorými sa môže pri plnení svojich zmluvných povinností oboznámiť, a to v akejkoľvek forme (najmä písomnej, elektronickej, alebo ústnej). Zmluvné strany sa zaväzujú, že citlivé informácie alebo osobné údaje, s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám.
	5. Zmluvné strany prehlasujú, že výšky zmluvných pokút dohodnuté v zmluve považujú za primerané, pretože pri rokovaniach o dohode o výškach zmluvných pokút prihliadali na hodnotu a význam týmito zmluvnými pokutami zabezpečovaných zmluvných povinností.
	6. Zmluvné strany vyhlasujú, že sú si vedomé všetkých následkov vyplývajúcich z tejto zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.
	7. V prípade, ak bude podľa tejto zmluvy potrebné doručovať inej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v záhlaví tejto zmluvy, dokiaľ nie je zmena adresy písomne oznámená zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, zmluvné strany si dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje.

V Banskej Bystrici, dňa ............... V  , dňa .....................

**Za objednávateľa: Za poskytovateľa:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Ján Lunter, predseda

Banskobystrického samosprávneho kraja